বস্টনে মহান বিজয় দিবস ও বিজয়ের ৪৫তম বার্ষিকী পালন উপলক্ষ্যে নিউ ইংল্যান্ড আওয়ামী লীগের উদ্যোগে ১৬ই ডিসেম্বর শুক্রবার এক আলোচনা সভা আয়োজিত হয়। হিমাংকের নীচে তাপমাত্রা এবং চরম শৈত্যপ্রবাহ উপেক্ষা করে নিউ ইংল্যান্ড আওয়ামী লীগের নেতাকর্মীরা লাখো শহীদদের আত্মত্যাগের বিনিময়ে স্বাধীন সার্বভৌম দেশ হিসেবে বিজয়ের বার্ষিকী পালনে একত্রিত হন বস্টনের রিঞ্জ এভিনিউ কম্যুনিটি সেন্টারে।